《古干梅歌》
清代·弘历

槁木中有生意存，恰似一阳来地底。初番花信小寒前，早绽梢地两三蕊。

献春开岁报韶光，玉笑珠辉乃累累。江南诸物都不爱，僧寺瓦盆惊见此。

鉊华洗尽识真梅，邓尉万树皆孙子。凤舸延宾携以来，添作佳谈复尔尔。

温室开花早去年，筛檐暖日明窗纸。南暄北冷固常经，迟速随时惟定理。

于何灿发先江乡，消息诚难问花史。或云去年花有待，南国今仍烂漫矣。

当亦偶然何足奇，聊为濡毫貌形似。